**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **ORDONANȚA DE URGENȚĂ** privind utilizarea unor sume din excedentul bugetar al Autorității Naționale pentru Administrare și Reglementare în Comunicații pentru dezvoltarea comunicațiilor electronice |
| **Secţiunea a 2 - a****Motivul emiterii actului normativ** |
| **1. Descrierea situaţiei actuale** | Un avantaj al economiei naționale îl reprezintă sectorul IT&C (servicii în tehnologia informației, servicii informatice și telecomunicații). În anul 2017 acest sector a avut o contribuție de 5,5% la formarea Produsului Intern Brut (PIB), participând la creșterea economică cu 0,7%, imediat după comerț cu 1,9%. Pentru anul 2018 contribuția sectorului IT&C la formarea PIB este estimată la 6,2% din PIB, în contextul unei creșteri economice record post-criză de 5,7%. Dacă sectorul IT&C își păstrează în următorii 9 ani aceeași evoluție notabilă există posibilitatea creșterii valorii sale adăugate brute în PIB nominal la 12% și a participării la creșterea economică cu 1,5%. De asemenea, sectorul IT&C este unul foarte dinamic înregistrând, în anul 2017, cea mai mare creștere din economia națională, de 13,8% pe volum, iar în plus, este printre cele mai profitabile sectoare de activitate din România.Aceasta conduce pe de o parte la formarea și creșterea gradului de ocupare a forței de muncă înalt calificată, cu venituri peste medie, iar pe de altă parte la dezvoltarea spiritului antreprenorial, care se constată prin creșterea numărului de companii în domeniul IT&C.Nu în ultimul rând, sectorul IT&C este în mare parte orientat către export, contribuind astfel la atenuarea deschiderii deficitului de cont curent al României. Această dezvoltare a sectorului IT&C a fost posibilă, printre altele, în contextul unor avantaje fiscale și a costului relativ mai redus cu forța de muncă în România comparativ cu cele mai multe dintrestatele membre ale Uniunii Europene (UE).Gradul de competitivitate și de sofisticare a componentei de telecomunicații a reprezentat un suport pentru dezvoltarea componentei IT. În timp decalajul dintre România și cele mai multe dintre statele membre ale UE în ceea ce privește costul forței de muncă se va reduce, ceea ce înseamnă că pentru a menține evoluția sectorului IT&C se impune promovarea capacității de inovare, a accesibilității și calității rețelelor și serviciilor de comunicații electronice, a adoptării pe scară largă, în economie și societate, a digitalizării, inclusiv a tehnologiilor 5G etc.De altfel, în prezent, se constată că are loc la nivel internațional un proces de transformare digitală a economiei și societății, ceea ce presupune o utilizare extensivă, în cadrul tot mai multor sectoare de activitate, a tehnologiei, inovației și cunoștințelor, care va estompa liniile tradiționale între producția de bunuri, furnizarea de servicii, distribuția (vânzarea) de bunuri sau servicii ș.a.m.d. Această transformare digitală se realizează într-o viteză accelerată, într-un ritm mai degrabă exponențial decât liniar, și produce, cel mai adesea, efecte disruptive asupra sectoarelor de activitate implicate. Agenții economici care reușesc, cu ajutorul digitalizării, să identifice primi o nouă nevoie în piață sau să transforme modul de producție/furnizare ori de distribuție (vânzare) de bunuri/servicii într-un domeniu de activitate sunt cei care vor domina piețele. De asemenea, bunăstarea cetățenilor va depinde, în mod deosebit, de gradul acestora de incluziune și participare la economia digitală. În acest context pentru o creștere sustenabilă și de durată a economiei este imperativ ca România să participe la procesul de transformare digitală anterior menționat. Sectorul IT&C are un rol esențial în procesul de transformare digitală. Facilitarea dezvoltării componentei de telecomunicații, inclusiv a tehnologiilor 5G, a accesului la rețele și servicii de comunicații electronice pentru toate persoanele care locuiesc sau își desfășoară activitatea pe teritoriul național, respectiv creșterea gradului de diversitate a ofertei sau a calității serviciilor de comunicații electronice constituie premise solide pe baza cărora România poate participa la procesul de transformare digitală. În consecință, măsurile de sprijin ale sectorului IT&C constituie o investiție foarte bună pentru a asigura consistența și durabilitatea creșterii economice a României. Așa fiind, promovarea acestui act normativ este determinată de necesitatea adoptării rapide, în contextul în care a fost identificată o disponibilitate financiară, de măsuri de susținere a comunicațiilor electronice pentru a valorifica posibilitățile actuale și de perspectivă de dezvoltare economică a României, respectiv de stimulare a mediului de afaceri, precum și pentru a crea premisele adaptării economiei și societății la procesul de transformare digitală despre care s-a făcut referire mai sus.Autoritatea Națională pentru Administrare și Reglementare în Comunicații, denumită în continuare ANCOM, este chemată să stabilească, în conformitate cu dispozițiile prezentului proiect de act normativ, pe baza expertizei pe care o deține în domeniul comunicațiilor electronice, obiectivele concrete care să beneficieze de măsuri de susținere, respectiv să organizeze detaliile acordării sprijinului financiar. În cadrul acestui demers ANCOM are datoria să urmărească eficientizarea intervenției publice și să promoveze, în măsura în care este posibil, inovația. |
| **2. Schimbări preconizate** | Prezentul proiect de act normativ acordă ANCOM dreptul să aloce cel mult 500 milioane de lei din excedentul bugetar al instituției, disponibil la finalul anului 2017, pentru finanțarea, în întregime sau parțial, a unuia ori mai multor noi proiecte care ar putea contribui, direct sau indirect, la dezvoltarea comunicațiilor electronice în România, inclusiv la nivel local. Această disponibilitate financiară nu este, în condiții previzibile, necesară pentru acoperirea unor deficite ulterioare ale instituției, iar în plus nu include sumele aferente fondului de serviciu universal în domeniul comunicațiilor electronice, care au un statut special. Sumele din excedentul bugetar al ANCOM provin din sectorul comunicațiilor electronice din România. Prin urmare, este adecvat ca acestea să fie utilizate pentru finanțarea unor proiecte care ar putea:a) să genereze efecte, în mod direct sau indirect, de dezvoltare a sectorului de comunicații electronice în România, la nivel național sau la nivel local, adică la nivelul uneia sau mai multor localități; Un exemplu de proiect care ar putea genera efecte, în mod indirect, de dezvoltare a sectorului de comunicații electronice la nivel local ar putea fi integrarea într-o platformă digitală a unor soluții de tip „smart city”din mai multe sectoare, între care și un serviciu public, pentru un număr de localități din România. b) să faciliteze accesul la rețele sau servicii de comunicații electronice pentru persoane care, din cauza unor circumstanțe individuale sau ariei geografice în care locuiesc ori își desfășoară activitatea în România, ar putea suferi de excluziune digitală; Potrivit unui studiu ANCOM, la data de 1 noiembrie 2017, peste 3.000 de localități rurale (sate care aparțin de comune) din România nu erau, potrivit declarațiilor operatorilor de comunicații electronice, deservite de rețele fixe în măsură să asigure viteze de transfer a datelor de 30 Mbps sau mai mari. Cei aproape un milion de locuitori din aceste localități, precum și persoanele juridice cu puncte de lucru acolo, se află, într-o anumită măsură, în risc de excluziune digitală. De asemenea, persoanele cu dizabilități sau cele cu nevoi sociale ar putea suferi de excluziune digitală. c) să creeze unele beneficii în favoarea utilizatorilor finali de comunicații electronice din România, inclusiv la nivel local, de exemplu prin creșterea gradului de diversitate a ofertei, de calitate a serviciilor etc.Dacă ANCOM apreciază oportun sumele ar putea fi utilizate pentru implementarea unui ajutor de stat individual sau a unei scheme de ajutor de stat, inclusiv a unei scheme de ajutor de stat de minimis, cu respectarea legislației naționale și europene de autorizare a ajutoarelor de stat.Sfera potențialilor beneficiari ai finanțări va fi stabilită prin decizie a președintelui ANCOM, în condiții obiective și nediscriminatorii. În orice caz, prezentul proiect de act normativ nu limitează posibilitatea ANCOM de a finanța, dacă apreciază oportun, proiecte ale persoanelor juridice de drept public, precum autorități publice centrale ori locale, sau proiecte ale mediului privat. În măsura în care proiectele vor fi duse la îndeplinire potrivit cerințelor ANCOM și celor asumate prin contractul de finanțare sumele acordate vor avea caracter nerambursabil pentru beneficiari. Contractele de finanțare se vor încheia în perioada 1 ianuarie 2019 – 31 decembrie 2023. ANCOM poate acorda finanțarea în mod direct sau mediat, prin intermediul unei alte persoane juridice de drept public sau privat. Aici s-a avut în vedere, de exemplu, posibilitatea de a suplimenta finanțarea unui proiect în derulare, aflat în responsabilitatea unei alte autorități publice de la nivel central sau local, ori de a coopta mediul privat, care prin expertiza pe care o deține, poate contribui la selectarea unor proiecte viabile sau poate chiar asigura o parte din finanțarea necesară. În acest caz mediul privat ar putea fi constituit din instituții financiare (entități bancare, alte instituții de credit).ANCOM va decide, în funcție de circumstanțele concrete, dacă finanțarea se acordă anterior sau ulterior realizării proiectelor. Prin decizie normativă a președintelui ANCOM, emisă în termen de cel mult 6 luni de la data intrării în vigoare a prezentului proiect de act normativ, se vor stabili obiectivele concrete care urmează să fie finanțate, respectiv se vor organiza detaliile acordării sprijinului financiar. În acest sens, ANCOM are dreptul să achiziționeze servicii de consultanță, rapoarte, studii sau analize de specialitate, ori să colaboreze cu alte persoane juridice de drept public sau privat. * Există prevederi care stabilesc condițiile în care ANCOM constată și dispune recuperarea, în întregime sau parțial, a finanțării în cazul în care condițiile de acordare a finanțării nu au fost respectate sau au fost respectate în mod necorespunzător de către beneficiari. Sumele de recuperat astfel vor reprezenta creanțe bugetare.
 |
| **3. Alte informaţii** | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| **1. Impactul macroeconomic** | Obiectivul prezentului proiect de act normativ este acela de a promova și susține noi proiecte care vor contribui, direct sau indirect, la dezvoltarea comunicațiilor electronice în România, inclusiv la nivel local. Aceste măsuri vor antrena ca și efect investiții și asupra altor sectoare de activitate decât cel de comunicații electronice.  |
| **11 Impactul asupra mediului concurenţial şi domeniului ajutoarelor de stat** | Sumele prevăzute în cuprinsul actului normativ sau o parte dintre acestea ar putea fi utilizate de către ANCOM, dacă apreciază oportun, pentru implementarea unui ajutor de stat individual sau a unei scheme de ajutor de stat, inclusiv a unei scheme de ajutor de stat de minimis, cu respectarea legislației naționale și europene de autorizare a ajutoarele de stat.  |
| **2. Impactul asupra mediului de afaceri** | Proiectul de act normativ nu se referă la acest subiect. |
| **21. Impactul asupra sarcinilor administrative** | Proiectul de act normativ nu se referă la acest subiect. |
| **22. Impactul asupra întreprinderilor mici ş mijlocii** | Proiectul de act normativ nu se referă la acest subiect. |
| **3. Impactul social** | Proiectul de act normativ nu se referă la acest subiect. |
| **4. Impactul asupra mediului** | Proiectul de act normativ nu se referă la acest subiect. |
| **5. Alte informaţii** | Proiectul de act normativ nu se referă la acest subiect. |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mil. lei - |
| **Indicatori** |  | **Media pe****5 ani** |
| **2019** | **2020** | **2021** | **2022** | **2023** |
| 1 | 2 | 3 | 4 | 5 | 6 | 7 |
| **1) Modificări ale veniturilor bugetare, plus/minus, din care:** |  |  |  |  |  |  |
| a) buget de stat, din acestea: |  |  |  |  |  |  |
| (i) impozit pe venituri din salarii |  |  |  |  |  |  |
| (ii) impozit pe profit |  |  |  |  |  |  |
| (iii) TVA |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| **2) Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acestea: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| (iii) alte transferuri |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| **3)Impact financiar, plus/minus, din care:** |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| **4)Propuneri pentru acoperirea creşterii cheltuielilor bugetare** |  |  |  |  |  |  |
| **5) Propuneri pentru a compensa reducerea veniturilor bugetare** |  |  |  |  |  |  |
| **6) Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **7) Alte informaţii** |  Nu au fost identificate. |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ****a)** acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii | În scopul implementării prevederilor prezentului proiect de act normativ va fi necesară emiterea, în termen de cel mult 6 luni, a unei decizii normative de către președintele ANCOM care să stabilească următoarele: a) obiectivele specifice care urmează să fie finanțate, cu alocarea cheltuielilor pe ani, dacă este cazul, respectiv a principiilor de realocare a sumelor pentru alte obiective specifice în eventualitatea în care disponibilul financiar pentru un anume obiectiv specific nu a fost epuizat în termenul stabilit; Obiectivele specifice trebuie să se subsumeze celor generale și să aibă un caracter concret astfel încât să permită implementarea unor proiecte. Pot fi stabilite grade diferite de prioritate a obiectivelor specifice. Pot exista alocări multianuale de sume pentru un anume obiectiv specific. De asemenea, se poate stabili ca într-un an să se aloce sume pentru un obiectiv specific, iar în anul următor să se aloce sume pentru un alt obiectiv specific. b) în cazul fiecărui obiectiv specific stabilit, cerințele care trebuie îndeplinite în acest sens de către beneficiari, inclusiv cu privire la intervalul de menținere a proiectelor finanțate;Cerințele reprezintă obligații care vor fi impuse prin contractul de finanțare în sarcina beneficiarilor. Aceste cerințe ar trebui să asigure îndeplinirea obiectivului specific în cauză. c) în cazul fiecărui obiectiv specific stabilit, persoanele eligibile pentru acordarea de finanțare;ANCOM stabilește, în condiții obiective și nediscriminatorii, sfera persoanelor eligibile pentru acordarea de finanțare. d) în cazul fiecărui obiectiv specific stabilit, categoriile de cheltuieli eligibile pentru finanțare; e) în cazul fiecărui obiectiv specific stabilit, măsura în care finanțarea se acordă anterior sau ulterior realizării proiectelor; f) în cazul fiecărui obiectiv specific stabilit, termenul limită pentru elaborarea procedurii detaliate de parcurs de către persoanele eligibile în scopul de a le fi acordată finanțarea; g) în cazul fiecărui obiectiv specific stabilit, criteriile generale pe baza cărora vor fi selectate proiectele câștigătoare, dacă este cazul; h) pentru fiecare obiectiv specific stabilit, orice obligații menite să asigure monitorizarea utilizării finanțării acordate doar pentru cheltuielile eligibile, realizarea și menținerea proiectelor potrivit cerințelor ANCOM, respectiv recuperarea sumelor în cazul constatării de către ANCOM a unor nereguli.  |
| **11) Compatibilitatea proiectului de act normativ cu legislaţia în domeniul achiziţiilor publice:****a) impact legislativ – prevederi de modificare şi completare a cadrului normativ în domeniul achiziţiilor publice, prevederi derogatorii****b) norme cu impact la nivel operaţional/tehnic-sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante** | Proiectul de act normativ nu se referă la acest subiect. |
| **2) Conformitatea proiectului de act normativ cu legislaţia comunitară în cazul proiectelor ce transpun prevederi comunitare** | Proiectul de act normativ nu se referă la acest subiect. |
| **3) Măsuri normative necesare aplicării directe a actelor normative comunitare** | Proiectul de act normativ nu se referă la acest subiect. |
| **4) Hotărâri ale Curţii de Justiţie a Uniunii Europene** | Proiectul de act normativ nu se referă la acest subiect. |
| **5) Alte acte normative şi/sau documente internaţionale din care decurg angajamente** | Proiectul de act normativ nu se referă la acest subiect. |
| **6) Alte informaţii** | Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ** |
| **1) Informaţii privind procesul de consultare cu organizaţii neguvernamentale, institute de cercetare şi alte organisme implicate** | Nu este cazul. |
| **2) Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ** | Nu este cazul. |
| **3) Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative** | Nu este cazul. |
| **4) Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | Nu este cazul. |
| **5) Informaţii privind avizarea de către:** |  |
| **a) Consiliul Legislativ** | Proiectul de act normativ se avizează de către Consiliul Legislativ. |
| **b) Consiliul Suprem de Apărare a Ţării** | Nu este cazul |
| **c) Consiliul Economic şi Social** | Proiectul de act normativ se avizează de către Consiliul Economic şi Social. |
| **d) Consiliul Concurenţei** | Proiectul de act normativ se avizează de către Consiliul Concurenţei. |
| **e) Curtea de conturi** | Nu este cazul. |
| **6) Alte informaţii** | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea proiectului de act normativ** |
| **1) Informarea societăţii civile cu privire la necesitatea elaborării proiectului de act normativ** | Proiectul de act normativ se publică pe site-ul Ministerului Comunicaţiilor şi Societăţii Informaţionale şi a ANCOM, conform prevederilor Legii nr. 52/2003 privind transparenţa decizională în administraţia publică. |
| **2) Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** | Nu este cazul. |
| **3) Alte informaţii** | Nu este cazul. |
| **Secţiunea a 8-a****Măsuri de implementare** |
| **1) Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente** | Nu este cazul. |
| **2) Alte informaţii** | Nu este cazul. |

Având în vedere cele de mai sus, a fost iniţiat prezentul proiect de Ordonanță de urgență a Guvernului privind utilizarea unor sume din excedentul bugetar al Autorității Naționale pentru Administrare și Reglementare în Comunicații pentru dezvoltarea comunicațiilor electronice.

|  |  |
| --- | --- |
| **MINISTERUL COMUNICAŢIILOR ŞI SOCIETĂŢII INFORMAŢIONALE** |  |
| **Petru Bogdan COJOCARU** |  |
|  **PREŞEDINTELE** **Autorităţii Naţionale pentru Administrare şi Reglementare în Comunicaţii****Sorin Mihai GRINDEANU** |

**AVIZAT**

|  |  |
| --- | --- |
| **MINISTERUL FINANŢELOR PUBLICE****Eugen Orlando TEODOROVICI** | **MINISTRUL JUSTIŢIEI****Tudorel TOADER** |

**PREŞEDINTELE COMISIEI NAŢIONALE**

**DE STRATEGIE ŞI PROGNOZĂ**

**Ion GHIZDEANU**